CELEX: 32017D0974
Language: lt
Date: 1496880000000
Title: 2017 m. birželio 8 d. Tarybos sprendimas (BUSP) 2017/974, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui

9.6.2017   
            
            
               LT
            
            
               Europos Sąjungos oficialusis leidinys
            
            
               L 146/143
            
         TARYBOS SPRENDIMAS (BUSP) 2017/974
   2017 m. birželio 8 d.
   kuriuo iš dalies keičiamas Sprendimas 2010/413/BUSP dėl ribojamųjų priemonių Iranui
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:
   
               (1)
            
            
               2010 m. liepos 26 d. Taryba priėmė Sprendimą 2010/413/BUSP (1);
            
         
               (2)
            
            
               Sprendime 2010/413/BUSP nustatyta, inter alia, leidimų suteikimo tvarka dėl su branduoline sritimi susijusių perdavimų į Iraną arba veiklos su Iranu, kuriems netaikoma Jungtinių Tautų Saugumo Tarybos rezoliucija (toliau – JT ST rezoliucija) 2231 (2015), peržiūros ir sprendimų priėmimo visapusiškai laikantis Bendro visapusiško veiksmų plano (toliau – BVVP);
            
         
               (3)
            
            
               Taryba laikosi nuomonės, kad leidimų suteikimo tvarkos sąlygos turėtų būti iš dalies pakeistos, siekiant visoje Sąjungoje nuosekliai vykdyti kontrolę;
            
         
               (4)
            
            
               šiame sprendime numatytoms priemonėms įgyvendinti reikia tolesnių Sąjungos veiksmų;
            
         
               (5)
            
            
               todėl Sprendimas 2010/413/BUSP turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2010/413/BUSP iš dalies keičiamas taip:
   
               1)
            
            
               26c straipsnio 7 dalis pakeičiama taip:
               „7.   Valstybių narių nacionalinių subjektų arba naudojantis su jų vėliava plaukiojančiais laivais arba jų orlaiviais vykdomam 1 dalyje nurodytų objektų, medžiagų, įrangos, prekių ir technologijų, nesvarbu, ar Irano teritorija yra jų kilmės vieta, pirkimui taikomas reikalavimas Bendrai komisijai pateikti pranešimą.“;
            
         
               2)
            
            
               26d straipsnis iš dalies keičiamas taip:
               
                           a)
                        
                        
                           3 dalis pakeičiama taip:
                           „3.   1 ir 2 dalyse nurodytą veiklą vykdančios valstybės narės užtikrina, kad yra gavusios informaciją apie visų tiekiamų objektų galutinį naudojimą ir galutinio naudojimo vietą.“;
                        
                     
                           b)
                        
                        
                           5 dalies f punktas pakeičiamas taip:
                           
                                       „f.
                                    
                                    
                                       jos yra gavusios informaciją apie visų tiekiamų objektų galutinį naudojimą ir galutinio naudojimo vietą.“.
                                    
                                 
                     
         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
      Priimta Liuksemburge 2017 m. birželio 8 d.
      
         
            Tarybos vardu
         
         
            Pirmininkas
         
         U. REINSALU
      
   
   
      (1)  2010 m. liepos 26 d. Tarybos sprendimas 2010/413/BUSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP (OL L 195, 2010 7 27, p. 39).